Publication: Magyar Közlöny
Issue: MK-2010-41 (Year: 2010, Number: 41)
Era: contemporary
Section: 1. melléklet az 5/2010. (III. 23.) KvVM rendelethez
Paragraph Index: 23

1. melléklet az 5/2010. (III. 23.) KvVM rendelethez A Tállyai Patócs-hegy természetvédelmi terület természetvédelmi kezelési terve 1. Természetvédelmi célkitûzések – A fokozottan védett magyar nõszirom (Iris aphylla subsp. hungarica) állományának megõrzése, a populációnak – továbbá más védett természeti értékeknek – otthont adó élõhely, valamint a terület élettelen természeti-, és táji értékeinek megóvása. – A természetes szerkezetû és összetételû (idegenhonos fajok jelenlététõl mentes) növénytakaróval fedett terület megõrzése, illetve kialakítása. – A terület botanikai és zoológiai értékeinek teljes körû feltárása, majd természetvédelmi helyzetük folyamatos figyelemmel kísérése. 2. Természetvédelmi stratégiák – A terület legfõbb természeti értéke a magyar nõszirom, valamint további védett növény- és állatfajok védelme kizárólag élõhelyvédelmi beavatkozások útján. A magyar nõsziromnak otthont adó sztyeppréten a cserjésedés kontrollja. – Idegenhonos fajok (akác, erdeifenyõ, feketefenyõ) eltávolítása a területrõl. – Tilos a gazdálkodás és minden olyan gazdasági célú területhasználati mód, amely a talaj és a védett természeti értékek veszélyeztetésével járhat. – A terület táji értékei védelmének biztosítása a tájkép-átalakítással járó tevékenységek teljes tiltásával. 3. Természetvédelmi kezelési módok, korlátozások és tilalmak 3.1. Mûvelési ághoz nem köthetõ természetvédelmi kezelési módok, korlátozások és tilalmak 3.1.1. Fajok védelme – A magyar nõszirom virágzásának idõszakában (április 15. – május 30.) a Természetvédelmi Õrszolgálat fokozott jelenléttel (hetente legalább 1 ellenõrzéssel) gondoskodik az állomány megóvásáról. – A gyepterületen a cserjésedést a magyar nõszirom élõhelyének biztosítása érdekében a lehetõ legkisebb beavatkozással meg kell akadályozni. – A védett növényfajok megóvása (taposási és rágási kár megelõzése) érdekében törekedni kell a terület nagyvad-mentesítése – különös tekintettel a vaddisznóra és az õzre. 3.1.2. Látogatás – A terület korlátozottan, elsõsorban kutatási célból látogatható. A terület oktatási és bemutatási célú hasznosítása csak különösen indokolt esetben lehetséges. – A terület idegenforgalmi, üdülési és rekreációs célokat nem szolgálhat, ilyen jellegû fejlesztés (pl. turistaút vagy kilátópont kiépítése) tilos. 3.1.3. Kutatás, vizsgálatok – A területen történõ kutatás engedélyezése iránti kérelemhez részletes kutatási tervet kell csatolni. 3.1.4. Terület- és földhasználat – A területen új építmény elhelyezése tilos. – A terület gyep mûvelési ágban tartandó fenn. – A területen a vadetetés tilos. – Vadászat csak cserkeléssel és hajtással végezhetõ. 3.1.5. Természetvédelmi infrastruktúra – Oktatást és bemutatást szolgáló infrastruktúra fejlesztése tilos. – A terület határán hatósági tájékoztató táblákat kell kihelyezni, és gondoskodni kell fenntartásukról. 3.2. Mûvelési ághoz, illetve földhasználati módhoz köthetõ természetvédelmi kezelési módok, korlátozások és tilalmak 3.2.1. Gyepek kezelése – A magyar nõszirom élõhelyén a gyep fenntartására törekedni kell. A fokozottan védett faj állományát veszélyeztetõ mértékû cserjésedés esetén kismértékû szelektív, a védett cserjefajokat megtartó cserjeritkítást kell végezni. – A gyep 3–4 évente kézi módszerrel lekaszálható. – A gyep legeltetése tilos. – A gyep jogszerûtlen égetését meg kell akadályozni. – A gyepben megjelenõ idegenhonos fafajok (akác, erdeifenyõ, feketefenyõ) szórványosan elõforduló egyedeit el kell távolítani a területrõl. – A fahasználati jellegû kezelési feladatokat (fakivágás, a faanyag mozgatása és felkészítése) csak vegetációs idõszakon kívül, téli idõszakban (december 1.–február 28.), fagyott vagy havas talajviszonyok mellett szabad elvégezni.

Source: https://magyarkozlony.hu/hivatalos-lapok/46411d21cce61943c52f466175aac0b9695fd429/dokumentumok/7351af3b7bd811ad6888e4e35a19ad149298d296/letoltes